אוניברסיטת טוליין

אוניברסיטת טוליין (באנגלית: Tulane University) היא אוניברסיטה פרטית, השוכנת בניו אורלינס, לואיזיאנה שבארצות הברית, שהוקמה בשנת 1834. האוניברסיטה חברה באיגוד אוניברסיטאות המחקר (URA) ובאיגוד האוניברסיטאות האמריקניות (AAU) (המוסד הפרטי הוותיק ביותר באיגוד זה). היסטוריה אוניברסיטת טוליין נוסדה כמכללה ציבורית לרפואה בשנת 1834 מתוך צורך דחוף להכשיר רופאים שיטפלו במחלות של אותה התקופה - אבעבועות שחורות, קדחת צהובה והכולרה. מכללה זו הייתה בית הספר השני לרפואה בדרום ארצות הברית וה-15 בארצות הברית. המכללה הפכה לאוניברסיטה מקיפה בשנת 1847. בשנים שלאחר מכן הוקם בית הספר למשפטים. בזמן מלחמת האזרחים האמריקנית שהתרחשה בשנים 1861–1865 אוניברסיטת טוליין נסגרה. המוסד הפך לפרטי בשנת 1884. בשנת 1894 הוקמה המכללה הטכנולוגית, שלימים תהפוך לבית הספר להנדסה. בשנת 1901 הונחה אבן הפינה לספרייה החדשה של האוניברסיטה. בשנת 1907 החלו לימודי האדריכלות. בשנת 1914 קם בית הספר למסחר, שהיה למעשה הראשון מסוגו בדרום ארצות הברית. בשנת 1927 אוניברסיטת טוליין הקימה גם את בית הספר הראשון בדרום ארצות הברית שעסק בעבודה סוציאלית. במהלך מלחמת העולם השנייה הייתה אוניברסיטת טוליין אחת מ-131 מכללות ואוניברסיטאות שהשתתפו בתוכנית ההכשרה של צי ארצות הברית. בשנת 1963 החלו ללמוד במוסד סטודנטים אפרו-אמריקאים. ב-23 באפריל 1975 נשיא ארצות הברית ג'רלד פורד נאם באוניברסיטה והכריז ש"מלחמת וייטנאם נגמרה מבחינתה של ארצות הברית". ואכן בשבוע שלאחר מכן הו צ'י מין סיטי נכבשה בידי צפון וייטנאם. האוניברסיטה נסגרה בפעם השנייה בתולדותיה במהלך הוריקן קתרינה שבמהלכו נגרם נזק למבני האוניברסיטה בשווי 650 מיליון דולר. בתי ספר בית הספר לרפואה (1834) בית הספר למשפטים (1847) בית הספר לקידום מקצועי (1890) בית הספר לבריאות הציבור ורפואה טרופית (1912) בית הספר למנהל עסקים ע"ש פרימן (1914) בית הספר לעבודה סוציאלית (1914) בית הספר לאדריכלות (1953) מכון מרפי (1980) בית הספר למדעים והנדסה (2005) בית הספר לאמנויות חופשיות (2005) ניוקומב-טולאן קולג' (2006) דירוגים בין-לאומיים דירוג שאנגחאי: מקום 501–600 (2024) דירוג Times Higher Education: מקום 401–500 (2024) דירוג QS לאוניברסיטאות: מקום 600= (2024) דירוג U.S. News & World Report: מקום 450 (2024) בוגרים ידועים מבין בוגריה הידועים של האוניברסיטה ניתן למנות את: מייקל דבייקי - מנתח לב. פול מייקל גלייזר - שחקן ובמאי. אנדרו ברייטברט - מו"ל ופרשן. דייוויד ויטר - פוליטיקאי, כיהן כסנטור מטעם מדינת לואיזיאנה. ג'ון מקלוקס - מזכיר חיל האוויר של ארצות הברית בין השנים 1973–1975. רות בנריטו - כימאית. דייוויד פרידוביץ' - לוטננט גנרל בצבא ארצות הברית. אידה קולמייר - ציירת ופסלת. קישורים חיצוניים אתר האינטרנט הרשמי של אוניברסיטת טוליין (באנגלית) אוניברסיטת טוליין, ברשת החברתית פייסבוק אוניברסיטת טוליין, ברשת החברתית X (טוויטר) אוניברסיטת טוליין, ברשת החברתית אינסטגרם אוניברסיטת טוליין, ברשת החברתית טיקטוק אוניברסיטת טוליין, באתר פינטרסט אוניברסיטת טוליין, באתר אנציקלופדיה בריטניקה (באנגלית)